เพิ่มพลังงานด้วยการทานอาหาร ตื่นนอน
แทนที่จะรับประทานอาหารที่มีน้ำตาลสูงในตอนที่รู้สึกเหนื่อย ให้ลองเปลี่ยนมารับประทานอาหารจำพวกคาร์โบไฮเดรตเชิงซ้อนและโปรตีนดู  น้ำตาลสามารถให้พลังได้ในทันที แต่ก็เป็นเพียงพลังงานชั่วคราวที่จะหมดลงอย่างรวดเร็ว แต่ในทางกลับกันคาร์โบไฮเดรตเชิงซ้อนจะให้พลังงานที่คงอยู่ได้ยาวนานกว่า โดยเฉพาะเมื่อคุณกินควบคู่กับโปรตีน ตัวอย่างเช่น ลองรับประทานขนมปังโฮลวีทที่ทาด้วยเนยถั่วลิสง หรือผลไม้ที่หั่นเป็นชิ้นกับชีสแผ่น เมื่อร่างกายเสียน้ำก็จะทำให้รู้สึกเหนื่อยล้า ดังนั้นการคงความชุ่มชื้นให้กับร่างกายก็จะช่วยรักษาพลังงานเอาไว้ได้ ลองจิบน้ำระหว่างวันเพื่อให้มั่นใจว่าร่างกายของคุณมีความชุ่มชื้นเพียงพอ  สถาบันทางการแพทย์แนะนำว่าผู้ชายควรดื่มน้ำวันละ 13 แก้ว ส่วนผู้หญิงควรดื่มน้ำ 9 แก้วต่อวัน  การดื่มเครื่องดื่มประเภทอื่นก็เป็นการเพิ่มน้ำให้ร่างกายเช่นกัน เช่น น้ำผลไม้ และกาแฟ อย่างไรก็ตาม หากดื่มน้ำผลไม้มากไป ก็จะทำให้ได้รับแคลอรี่และน้ำตาลมากเกินพอดี ดังนั้นคุณจึงควรดื่มแต่พอดี นอกจากนี้คุณก็สามารถดื่มเครื่องดื่มที่มีส่วนผสมของคาเฟอีนได้เช่นกัน แต่คุณไม่ควรดื่มมันเป็นหลัก ลองหาอะไรเคี้ยวเล่น เช่น หมากฝรั่ง เพราะมันจะช่วยให้รู้สึกตื่นตัว ช่วงเวลาที่เหมาะแก่การใช้วิธีนี้คือ ระหว่างการประชุมที่คุณจะต้องตื่นตัวตลอดเวลา แสงแดดและแสงไฟต่างๆ ภายในบ้านสามารถใช้เป็นสัญญาณปลุกร่างกายให้ตื่นได้ การที่ร่างกายได้รับแสงสว่างหลังจากตื่นนอน ไม่ว่าจะเป็นแสงแดดตอนเดินออกไปข้างนอกบ้าน หรือแสงสว่างในห้องนอน ล้วนแต่ทำให้ร่างกายของคุณตื่นตัวและได้รับพลังงานเพียงพอสำหรับเช้าวันใหม่. สารคาเฟอีนจะช่วยเพิ่มพลังงานให้แก่ร่างกายได้ มันจะไปยับยั้งเซลล์ไม่ให้รับสารอะดีโนซีนซึ่งเป็นสารสื่อประสาทที่จะส่งสัญญาณให้เซลล์ในร่างกายพักการทำงาน คาเฟอีนจะส่งสัญญาณไปยังเซลล์เหล่านั้นเพื่อกระตุ้นให้เซลล์ตื่น และทำให้สมองทำงานได้รวดเร็วยิ่งขึ้น  กาแฟ ชา และเครื่องดื่มผสมโซดาต่างมีคาเฟอีนเป็นส่วนประกอบ ตัวอย่างเช่น ชาเขียวหนึ่งแก้วจะมีคาเฟอีน 24 ถึง 45 มิลลิกรัม ในขณะที่กาแฟจะมีคาเฟอีน 95 ถึง 200 มิลลิกรัม   คุณไม่ควรรับคาเฟอีนเกิน 200 มิลลิกรัม (ไม่เกินหนึ่งถึงสองแก้ว) ต่อวัน แม้ว่าปริมาณสูงสุดของคาเฟอีนที่ควรได้รับของแต่ละคนจะขึ้นอยู่กับน้ำหนัก การตอบสนองของร่างกาย และเพศ แต่คุณก็ไม่ควรรับคาเฟอีนเกิน 600 มิลลิกรัม ต่อวัน (ประมาณสี่ถึงเจ็ดแก้ว) เป็นอันขาด และหลีกเลี่ยงการใช้คาเฟอีนเม็ดซึ่งคนที่เหนื่อยจัดมักนิยมใช้กัน เพราะมันอาจเป็นอันตรายและทำให้เสี่ยงต่อการเสียชีวิตได้  หากคุณดื่มกาแฟทุกวัน ก็จะทำให้ร่างกายชินกับคาเฟอีนมากไป คุณจึงควรดื่มมันในยามที่จำเป็นจริงๆ การอาบด้วยน้ำร้อนหรือน้ำอุ่นจะทำให้คุณรู้สึกง่วงนอนมากกว่าถูกกระตุ้นให้สดชื่น อย่างไรก็ตามคุณสามารถแก้ได้ด้วยการใช้น้ำเย็นสลับกับน้ำร้อน และตามด้วยน้ำเย็นอีกครั้งในช่วงท้ายของการอาบน้ำ หลังจากที่คุณทำความสะอาดร่างกายเสร็จแล้ว ให้ใช้น้ำเย็นอาบเป็นเวลา 30 วินาที ต่อมาให้สลับไปใช้น้ำอุ่น 30 วินาที สุดท้ายให้เปลี่ยนกลับมาเป็นน้ำเย็นอีก 30 วินาที วิธีการนี้จะช่วยให้เลือดของคุณสูบฉีดและเพิ่มพลังงานให้เพียงพอสำหรับทั้งวัน.
งดบริโภคน้ำตาล. ให้ความสำคัญกับความชุ่มชื้นของร่างกาย. เคี้ยวหมากฝรั่ง. ใช้ประโยชน์จากแสงแดด. ดื่มเครื่องดื่มที่มีคาเฟอีน. อาบน้ำโดยใช้น้ำอุ่นสลับกับน้ำเย็นเพื่อทำให้ร่างกายตื่นตัว.
https://www.wikihow.com/Have-Lots-of-Energy-After-Having-Little-Sleep https://www.wikihow.com/Have-Lots-of-Energy-After-Having-Little-Sleep
Keeping Your Energy Up With Consumables Waking Up